google/wiki40b huggingface dataset:
Kleopatra (manželka Agénora)

Kleopatra (starogr. Κλεοπάτρα – Kleopatra) je v gréckej mytológii dcéra líbyjského kráľa Danaa a a jednej z jeho manželiek Hamadryád.
Kleopatra bola jedna z päťdesiatich dcér líbyjského kráľa Danaa. Antický autor Apollodoros z Atén uvádza, že Danaos mal dve dcéry, ktoré sa volali Kleopatry. Jej sestra Kleopatra bola dcérou Danaovej manželky Polyxo a ona bola podľa Apollodora dcérou Hamadryády Foiby, alebo Atlanteie.
O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Kleopatre za manžela vybrali Agénora, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Námorný uzol

Námorný uzol alebo uzol (značka kt alebo kn z angl. knot) je jednotka rýchlosti, používaná v moreplavbe, letectve a meteorológii.

História

Pojem vznikol z metódy merania rýchlosti plavby lode pomocou lana, na ktorom boli uviazané uzly vo vzdialenosti ¹⁄₆₀ NM (47′ 3″ = 14,4018 m). Koniec lana s naviazanou brzdnou doskou (angl. log) sa hodil do vody a presýpacími hodinami sa meral čas 30 sekúnd (presnejšie 28 sekúnd). Rýchlosť lode sa udávala počtom uzlov, ktoré prešli rukami námorníka pri odvíjaní lana počas tohto intervalu. Podľa tejto definície je rýchlosť jedného uzla 1,85166 km·h⁻¹, čo sa od modernej definície líši len o 0,2 ‰.
Nameraná rýchlosť lode sa v pravidelných intervaloch zapisovala do knihy zvanej log book, z ktorej sa vyvinul lodný denník.
Tommy Hansen

Životopis a kariéra

Filip Trojovský vyštudoval odbor Telesná výchova a šport na Fakulte športových štúdií Masarykovej univerzity v Brne, kde v roku 2005 získal akademický titul bakalár (Bc.). V roku 2005 vyhral Czech Open v Sanshou a Majstrovstvá Európy v kick-boxe. Zúčastnil sa prvej série reality show Big Brother v televízii Nova a skončil na 3. mieste.
Pod menom Tommy Hansen účinkoval v pornografických filmoch s gay tematikou, hlavne pod hlavičkou firmy Bel Ami. Jeho filmy z tých čias sa stali veľmi populárnymi tak na českej, ako aj na svetovej gay scéne. V roku 2005 účinkoval v televíznej reklame natočenej pre bavorskú mliekáreň Müller. Po zverejnení minulosti Filipa Trojovského v nemeckých médiách bola reklama stiahnutá.
Maubec (Vaucluse)

Poloha

Obec má rozlohu 9,13 km². Najvyšší bod je položený 663 m n. m. a najnižší bod 97 m n. m.

Obyvateľstvo

Počet obyvateľov obce je 1 877 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Toulenne

Poloha

Obec má rozlohu 6,58 km². Najvyšší bod je položený 34 m n. m. a najnižší bod 1 m n. m.

Obyvateľstvo

Počet obyvateľov obce je 2 537 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ausson

Poloha

Obec má rozlohu 4,39 km². Najvyšší bod je položený 466 m n. m. a najnižší bod 399 m n. m.

Obyvateľstvo

Počet obyvateľov obce je 538 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Osemvalcový W motor

Použitie

Motor bol v modeli Volkswagen Passat B5.5 montovaný pozdĺžne a to od septembra 2001 do septembra 2004, ale predaj bol iba 10 000 kusov za rok. Passat W8 bol v pozícii prémiového automobilu automobilky Volkswagen, pred zavedením modelu Volkswagen Phaeton.
Klub konkretistov

Klub konkretistov je spoločenstvo združujúce konkretistických výtvarných umelcov v Česku a na Slovensku.
Vznikol v roku 1967 v Prahe, pôvodne to boli najmä predstavitelia českého a slovenského konštruktívne koncipovaného umenia - konkrétne umenie, kinetické umenie, ktorých teoreticky zaštiťoval teoretik A. Pohribný. Dominujú matematické princípy, seriálnosť... Medzi hlavných predstaviteľov patrili Z. Sýkora (1920 - 2011), R. Kratina, na Slovensku Eduard Antal (1929 - 2011) , Štefan Belohradský (1930 - 2012) , Jarmila Čihánková (1925) , Alojz Klimo (1922 - 2000) , Tamara Klimová (1922 - 2004) , A. Cepka (1936)... Dnes združuje širší register autorov tvoriacich v oblasti geometrickej abstrakcie - konkrétne umenie, nová geometria, postgeometrická abstrakcia. Z mladších autorov sú to Mária Balážová (1956), V. Hulík (1948) a R. Urbásek (1965).
Krivonos smrekový

Hlas

Hlas
3 min. 15 s., Nemecko, trilkovitý spev brhlíka obyčajného sa silno zaplieta do hlasov krivonosa.

Rozšírenie

Ide o hojne rozšíreného spevavca žijúceho v Európe, Ázii a Severnej Amerike. Súčasná populácia je pritom odhadovaná na 15 000 000 jedincov, ktorí žijú na ploche väčšej než 10 000 000 km².
Oblasť hniezdenia, početnosť a doba výskytu v strednej Európe sa každoročne mení v závislosti na úrode semien. Nepravidelné presuny majú často charakter invázií. Často celá populácia opustí oblasť a na niekoľko rokov osídli invázne iné územia.
Odhadovaný počet hniezdiacich párov je 25 000 - 50 000, zimujúcich jedincov 40 000 - 70 000. Druh je fluktujúci, územie na ktorom sa vyskytuje je stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Stupeň ohrozenia S - vyhovujúci ochranársky status.

Ekológia

Mimo hniezdenia žije krivonos smrekový obvykle v menších, rozvoľnenejších kŕdľoch. Je veľmi obratný, rýchlo preskakuje z vetvi na vetvu, často visí aj hore nohami. Je typickým semenožravcom, ktorý požiera výhradne semena ihličnatých stromov, predovšetkým smrekov a borovíc. Často sa ozýva tvrdým „kip kip“.
Hniezdi po celý rok, najčastejšie v dobe od decembra do mája, v závislosti na množstve potravy jeden až dvakrát do roka. Dobre ukryté hniezdo si stavia najčastejšie na smrekoch vo výške 4 až 5 m. V priebehu marca do neho kladie 3 – 4 vajcia o veľkosti 22 × 16 mm, biele s čiernymi a hnedými škvrnami, ich inkubačná doba trvá 14 – 16 dní. V chladnom období samička opúšťa hniezdo jen zriedka a necháva sa kŕmiť samcom. Rodičia mláďatá kŕmia až do tej doby, dokiaľ im nestvrdnú a nezakrivia zobáčiky (14 – 20 dní).

Chov a kultúrny význam

Krivonos smrekový bol v minulosti vítanou korisťou. Od prehistórie, po celý stredovek a v novoveku až do polovice 19. storočia bol spolu s inými pinkovitými vtákmi bežne chytaný ako zdroj potravy. Od nepamäti až do 40. rokov 20. storočia bol obľúbeným a rozšíreným klietkovým vtákom, najmä v horských oblastiach. Krivonos s obľubou vyzobáva vápenatú omietku zo stien chalúp v horských oblastiach. Škody však nie sú významné.
Montboissier

Poloha

Obec má rozlohu 13,94 km². Najvyšší bod je položený 144 m n. m. a najnižší bod 121 m n. m.

Obyvateľstvo

Počet obyvateľov obce je 330 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Toyota AE86

Technika

AE86 bola dostupná s atmosférickým 4-valcovým twin cam 4A-GE motorom s objemom 1 587 cm³. Tento motor dosahoval maximálny výkon 96 kW/130 koní a 150 Nm krútiaceho momentu v štandardnej verzii, hoci neskôr bol znížený výkon na 88 kW/120 koní a 142 Nm krútiaceho momentu. AE86 sa dodávala s 5-rýchlostnou manuálnou prevodovkou, ale neskôr bola na výber aj automatická prevodovka. Motory 4A-GEC používali variabilný sací systém T-VIS. AE86 sa predávala s voliteľným samosvorným diferenciálom.
AE86 používala ventilované kotúčové brzdy. Takisto bola vybavená vpredu nezávislým pružením štýlu vzpier McPherson a štvorprvkovou nápravou s vinutými pružinami vzadu. Stabilizátory boli na oboch nápravách.
Zita na krku

Dej

Hlavná hrdinka Zita prenajíma svoj byt právnikovi Markovi a odchádza bývať k priateľovi. Nie však nadlho. Keďže vo vzťahoch má večnú smolu, priateľ ju opúšťa a tak nemá kam ísť. Jediným riešením je vrátiť sa do svojho starého bytu, ktorý však už nie je celkom jej. Nakoniec jej Marko, nový nájomník dovolí zostať, avšak netuší, aké to bude zložité. On totiž miluje poriadok a ona chaos. Ako sa spolu naučia žiť v jednom byte?
Litovské veľkokniežatstvo

Vznik a vývin

Konsolidácia litovských území začali na sklonku 12. storočia. Mindaugas, prvý vládca veľkokniežatstva, bol korunovaný za katolíckeho litovského kráľa v roku 1253. Po jeho smrti kráľovstvo zaniklo, ešte za jeho života sa prvá fáza christianizácie skončila, keď Mindaugas zavrhol katolicizmus. 
Litva bola ako pohanský štát terčom severných križiackych výprav Rádu nemeckých rytierov (z juhozápadu) a Livónskeho rádu (zo severu). Štát svoju multietnickosť získal až za vlády Gediminasa, ktorí expandoval na juhovýchod, na roztrieštenú Rus. V expanzii Litva pokračoval aj za vlády jeho synov Algirdasa a Kestutisa. Algirdasov syn a následník Jogaila sa dostal do sporu so strýkom Kestutisom a jeho synom Vitoldom. Mocenské súperenie, do ktorého úspešne intervenoval aj rád nemeckých rytierov, sa vyriešilo až po uvoľnení poľského trónu smrťou Ľudovíta Veľkého, uhorského a poľského kráľa. Jogaila (Jagielo) podpísal v roku 1386 krewskú úniu, čím spôsobil dve zásadné dejinné udalosti v litovských dejinách: pokresťančenie Litvy a založenie dynastickej únie medzi Litovským veľkokniežatstvom a Korunou Poľského kráľovstva. Jogaila (Vladislav II. Jagelovský) sa stal poľským kráľom, kým Vitold litovským veľkokniežaťom. 
Vláda Vitolda sa spája s najväčším územným rozmachom veľkokniežatstva a porážkou rádu nemeckých rytierov v bitke pri Grunwalde v roku 1410. Po Vitoldovej smrti sa vzťahy Litvy s Poľským kráľovstvom značne zhoršili pre vzostup moci litovskej šľachty. Až neúspech v moskovsko-litovských vojnách proti Moskovskému veľkokniežatstvu znamenal posilnenie zväzku a vytvorenie reálnej únie.

Poľsko-litovská únia a zánik

Lublinská únia (1569) vytvorila nový štát – Poľsko-litovskú úniu. V tejto federácii, si Litva udržala svoju svojbytnosť a mala samostatnú vládu, zákony, armádu a poklad. Federácia zanikla schválením ústavy z 3. mája 1791, po čom sa predpokladalo že vznikne unitárny štát – Respublica Poloniae – s jedným monarchom a jedným parlamentom. Pretvorený zväzok bol napadnutý Ruskou ríšou v roku 1792 a jeho podstatná časť bola rozdelená jeho susedmi. Ani tento zmrzačený štát neprestal byť tŕňom v oku susedov a po Kościuszkovom povstaní bol definitívne rozdelený medzi Ruskú ríšu, Pruské kráľovstvo a Rakúsko (1795).
Champlin (Ardennes)

Poloha

Obec má rozlohu 5,9 km². Najvyšší bod je položený 277 m n. m. a najnižší bod 208 m n. m.

Obyvateľstvo

Počet obyvateľov obce je 76 obyvateľov (2009).
Graf vývoja obyvateľstva:
Zdroje: INSEE
Turistická značkovaná trasa číslo 8159

Turistická značkovaná trasa číslo 8159 je krátka žltá trasa na Devínskej Kobyle. Dĺžka trasy je 2,7 km.
Saint-Aignan-de-Cramesnil

Poloha

Obec má rozlohu 6,91 km². Najvyšší bod je položený 119 m n. m. a najnižší bod 63 m n. m.

Obyvateľstvo

Počet obyvateľov obce je 500 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luneta (maľba)

Luneta (z franc. lunette, zdrobnenina z lat. Luna, Mesiac) je polkruhová plocha steny (tvar Mesiaca v štvrti ), najčastejšie pod valenou klenbou nad oknami a dverami, prípadne maľba na takejto ploche. Niekedy sa ako luneta označuje aj akýkoľvek polkruhový dekoratívne útvar nad dverami, napríklad tympanón.

Príklady

Maľbu v lunetách preslávila Michelangelova výzdoba Sixtínskej kaplnky vo Vatikáne z rokov 1508-1512. Jeho maľované lunety a trojuholník nad nimi spájajú steny a strop, takže vnútro kaplnky pôsobí ako jediný celok. Výzdoba lunetami je potom charakteristická pre renesančnú, barokovú a novorenesančnú architektúru.
Charybdis (mytológia)

Charybdis alebo Charybdé alebo Charybda (starogr. Χάρυβδις- Charybdis alebo Χάρυβδη - Charybdé, lat. Chyrybdis) bola podľa antickej mytológie morská obluda, predstavujúca nebezpečný vír v dnešnej Messinskej úžine.
Bola dcérou boha mora Poseidóna a bohyne zeme Gaie. Predstavovala zosobnenie toho, čo sa považuje za chamtivosť a nenásytnosť. Bohovia ju znenávideli a najvyšší boh Zeus ju zhodil do mora na miesto, kde vody mora spájajú južné pobrežie pevninského Talianska a ostrov Sicíliu. Tu ďalej pokračovala vo svojej odpudivej úlohe a hltala všetko, čo jej prišlo do cesty. Za týchto okolností sa stala nebezpečnou najmä pre námorníkov, ktorí boli nútení úžinou preplávať. Miesto bolo o to nebezpečnejšie, že v jaskyni na oproti ležiacom skalisku žila rovnako hrozná obluda Skylla.
Dalo sa jej však uniknúť keď odpočívala. Podarilo sa to prvý raz Argonautom a neskôr aj ithackému kráľovi Odysseovi, keď ho cesta zaviala do jej blízkosti na svojej ceste z Tróje. Osobnú skúsenosť s Charybdou mal i trójsky hrdina Aineias na ceste do novej vlasti.
La Roche-Chalais

Poloha

Obec má rozlohu 89,4 km². Najvyšší bod je položený 126 m n. m. a najnižší bod 12 m n. m.

Obyvateľstvo

Počet obyvateľov obce je 2 857 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Opracovisko

Opracovisko je ohraničený priestor určený na pretrénovanie a precvičenie resp. zahriatie koní účastníkov jazdeckých pretekov pred začiatkom súťaže.

Parkúrové jazdectvo

V parkúrovom jazdectve sa ním v širšom zmysle rozumie cvičná plocha (angl. schooling area), t. j. priestor vyhradený na trénovanie a cvičenie koní, do ktorého spadajú priestory pre lonžovanie, prácu bez kavaletov a bez skákania a priestory na skákanie. Na mnohých pretekoch sú priestory opracoviska a cvičná plocha totožné, v opačnom prípade sa opracoviskom (tzn. v užšom zmysle) rozumie priestor, na ktorom súťažiaci zahrievajú a pripravujú kone na štart v súťaži (angl. warm up area), približne 30 minút pred štartom. V súlade s platnými pravidlami vydanými Medzinárodnou jazdeckou federáciou (FEI) musí organizátor súťaže účastníkom poskytnúť aspoň jedno opracovisko alebo dostatočne veľkú cvičnú plochu, poskytujúcu optimálne podmienky na tréning, pričom tam musia byť umiestnené minimálne jedna kolmá a jedna šírková prekážka. V prípade dostatku priestoru a veľkého počtu jazdcov by mali byť zabezpečené ďalšie prekážky a vyhradená samostatná cvičná plocha.

Drezúra

V drezúre musí mať opracovisko – v súlade s platnými pravidlami vydanými FEI – rozmery 60x20 m a v rámci možností rovnaký povrch ako kolbisko, pričom organizátor ho má dať súťažiacim k dispozícii dva dni pred začiatkom prvej súťaže pretekov. Ak nie je možné opracovisko zabezpečiť, organizátor musí umožniť súťažiacim cvičiť na kolbisku, pričom jeho finálne opracovanie má byť čo najtotožnejšie s finálnym usporiadaním pri súťaži. V drezúre sa opracovisko v angličtine označuje ako exercise arena alebo practice arena.

Súťaž všestrannej spôsob

Pri súťaži všestrannej spôsobilosti (military) má organizátor – v súlade s platnými pravidlami vydanými FEI – povinnosť poskytnúť jazdcom opracovisko v blízkosti súťažného obdĺžnika a parkúru a v blízkosti štartu terénnej skúšky, pričom plocha opracoviska by mala byť v rámci možností rozmermi, polohou a povrchom rovnaká ako cvičné priestory.
Soyons

Poloha

Soyons má rozlohu 7,9 km². Najvyšší bod je položený 280 m n. m. a najnižší bod 104 m n. m.

Obyvateľstvo

Soyons má 1934 obyvateľov (2009).
Graf vývoja obyvateľstva:
Zdroje: INSEE
Bolonská univerzita

Bolonská univerzita (tal. Alma Mater Studiorum Università di Bologna, lat. Universitas Bononiensis) je univerzita v talianskom meste Bologna, najstaršia univerzita na svete. I keď sa nevie presný dátum založenia, väčšina prameňov hovorí o roku 1088. Iné údaje uvádzajú rok 1119, i tak by však bola najstaršia. Podľa vzoru jej organizácie bola založená aj Academia Istropolitana roku 1465. 
Univerzita, bašta bádania v oblasti rímskeho a cirkevného práva, dostala svoje prvé štatúty v r. 1158 od cisára Fridricha Barbarossu. V Taliansku však boli aj iné centrá vzdelanosti ktoré s ňou súperili. Patrili medzi ne Padova, Vercelli a najmä Neapol. V Bologni bolo štúdium a udeľovanie akademických hodností v podstate bezplatné. Učitelia si však dávali od študentov platiť školné. S týmto však v 13. storočí nesúhlasili pápeži, a tak pre univerzitných učiteľov zaviedli fixné platy. Od 12. storočia sa bolonská univerzita tešila veľkej popularite. Najväčší stredoveký pápež Inocent III. tam vyštudoval právo.
Roku 1317 bol na univerzite bol rektorom Mikuláš, nitriansky archidiakon. Na univerzite študovali viacerí študenti z Horného Uhorska, napr. P. Scalich z Turca získal roku 1552 titul bakalára teológie. V 16. storočí bolo založené osobitné štipendium a neskôr aj konvikt pre študujúcich z Uhorska a Chorvátska – Collegio Ungharese.

Slávni absolventi

Medzi jej absolventov patria napríklad Dante Alighieri, Francesco Petrarca, Mikuláš Kopernik, Guglielmo Marconi, Tomáš Becket a Umberto Eco.
Landange

Poloha

Obec má rozlohu 4,85 km². Najvyšší bod je položený 343 m n. m. a najnižší bod 269 m n. m.

Obyvateľstvo

Počet obyvateľov obce je 239 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viverols (obec)

Poloha

Obec má rozlohu 12,5 km². Najvyšší bod je položený 1 146 m n. m. a najnižší bod 817 m n. m.

Obyvateľstvo

Počet obyvateľov obce je 411 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cena Miesa van der Rohe

Cena Miesa van der Rohe je cena Európskej únie za súčasnú architektúru. Cenu udeľujú od roku 1987 raz za dva roky Európska komisia, Európsky parlament a Nadácia Miesa van der Rohe v Barcelone ako uznanie a ocenenie kvality architektonickej tvorby v Európe.

Pôvod nadácie

Nadácia, založená v roku 1983, je pomenovaná po pôvodom nemeckom architektovi Ludwigovi Mies van der Rohe a sídli v jednej z jeho najslávnejších stavieb, v Nemeckom pavilóne. Pavilón bol zrealizovaný v roku 1927 pri príležitosti Svetovej výstavy v Barcelone v roku 1929. Jeho znovupostavenie prebiehalo v šesťdesiatych a sedemdesiatych rokoch minulého storočia a verejnosti je sprístupnený od roku 1986.

Cieľ

Cena má za úlohu poukázať na hlavný príspevok európskych profesionálov pri vývoji nových myšlienok a technológií. Zároveň jednotlivcom aj širokej verejnosti ponúka možnosť pochopiť kultúrnu úlohu architektúry v budovaní našich miest. Okrem toho cena podporuje architektúru v dvoch významných smeroch: stimuláciou veľkého pohybu profesionálnych architektov po celej Európskej únii, ktorí tvoria nadnárodnú komisiu a podporou mladých architektov, ktorý si práve budujú svoju kariéru.
Široká skupina nezávislých odborníkov vyberá kandidátov z celej Európy, ako aj z architektonických združení Európskej rady architektov a iných Európskych národných architektonických združení. Každé dva roky vyberá porota dva projekty: jeden, ktorému je udelená European Union Prize for Contemporary Architecture, kde porotcovia hodnotia najmä koncepciu, tektonickú jednoznačnosť stavby, inovatívnosť a kvalitu konštrukcie a inteligentnú ralizáciu zadania. Druhý, ktorý získa zvláštne ocenenie Emerging Architect Special Mention, ktoré je udeľované mladým, ešte stále málo známym autorom. Porota napokon vyberá súbor finálových prác, ktoré sú prezentované na výstave. Nadácia publikuje katalóg, ktorý predstavuje víťazné aj ostatné finálové projekty, pri každom udelení cien.
Hlavná cena pozostáva z finančnej odmeny 50 000 € a skulptúry evokujúcej Nemecký pavilón od Mies van der Rohe. Cena Special Mention zahŕňa finančnú odmenu 10 000€ a skulptúru pavilónu, pravý symbol tejto ceny. Pavilón, považovaný za jedno z najlepších diel 20. storočia, stelesňuje hlavné ciele, ktoré vedú k udeleniu ceny: excelentnosť a inovatívnosť koncepčných a konštrukčných termínov.
Tento rok sa laureátom Mies van der Rohe Award for European Architecture stalo MUSAC – Múzeum súčasného umenia Kastílie a Leónu od architektonického ateliéru Mansilla + Tunón. Víťaz bol slávnostne vyhlásený európskym komisárom pre vzdelanie a kultúru Jánom Figeľom a Jordim Hereuom, starostom Barcelony a prezidentom nadácie Mies van der Rohe, v apríli tohto roka.
Zvláštne ocenenie Emerging Architect Special Mention získal slovinský tím Bek - Perović arhitekti za svoju realizáciu Fakulty matematiky v Ľubľane.
Meeuwen-Gruitrode

Obyvateľstvo

Obec má približne 12 832 obyvateľov (2010).
Vojtech Kondrót

Životopis

Narodil sa v rodine colníka a vzdelanie získaval v Bernolákove, Senci a na prírodovedeckej fakulte Univerzity Komenského v Bratislave. Pôsobil ako profesor matematiky a fyziky (Tvrdošovce, Šurany), neskôr učil v Ivanke pri Dunaji. Od roku 1980 bol redaktorom vydavateľstva Slovenský spisovateľ, neskôr sa stal šéfredaktorom vydavateľstva Mladé letá. V 90. rokoch 20. storočia sa na čas vrátil k svojmu učiteľskému povolaniu, neskôr pracoval v Národnom literárnom centre.

Tvorba

Začiatky jeho literárnej tvorby siahajú do obdobia jeho stredoškolských štúdií. Debutoval v roku 1963 v antológii mladej slovenskej poézie „Dúfam, že nevyrušujem, Eva“, prvá samostatná kniha mu vyšla v roku 1965. Vo svojich dielach vyjadroval veľmi jednoduché nálady a pocity, spojené väčšinou so životom na dedine a najmä s prírodou podunajskej roviny. Vracal sa k spomienkam na detstvo, používal rodinné motívy, zaoberal sa prehlbujúcimi sa problémami rodín, medziľudskými vzťahmi. Písal ako poéziu pre dospelých, tak i pre deti a mládež. Po Vojtechovi Mihálikovi prebral vedenie kútika poézie v Novom slove mladých, kde začínali uverejňovať svoje básne mnohí mladí slovenskí básnici. Prekladal z českej, no v drvivej väčšine z maďarskej poézie.
Ľahká mušia váha

Profesionálny box

Váhový limit tejto kategórie v profesionálnom boxe je 49 kg (108 libier). New York v roku 1920 stanovil, že by to malo byť 99 libier. Keď v roku 1921 vznikol National Boxing Association, tiež uznal tento limit. Až v roku 1929 bol konečne tento limit zrušený.
Coupelle-Neuve

Poloha

Obec má rozlohu 4,54 km². Najvyšší bod je položený 157 m n. m. a najnižší bod 113 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Doktor (futbalista)

Smrť

Zomrel na zlyhanie činnosti srdca v noci z 7. na 8. septembra 2004, ako oficiálny dátum smrti sa udáva 8. september 2004. Deň predtým hrala Dubnica priateľský zápas s Podbrezovou.
Jujurieux

Polohopis

Jujurieux má rozlohu 15,39 km². Najvyšší bod je položený 633 m n. m. a najnižší bod 242 m n. m.

Obyvateľstvo

Jujurieux má 2035 obyvateľov (2009).
Graf vývoja obyvateľstva:
Zdroje: INSEE
Falkirk Wheel

Falkirk Wheel (slovensky niekedy tiež Falkirkské kolo) je originálny rotačný lodný výťah, nachádzajúci sa neďaleko mesta Falkirk v Škótsku. Prepája prieplavy Forth and Clyde Canal a Union Canal a prekonáva výškový rozdiel 24 m. Umožňuje vnútrozemské vodné spojenie medzi mestami Edinburgh a Glasgow.
Výťah sa skladá z dvoch vaní, ktoré sú umiestnené na koncoch mohutného rotora. Obe vane majú kapacitu 600 t vody. Vďaka Archimedovmu zákonu nezáleží na hmotnosti plávajúcich lodí a obe vane sú vždy vyvážené. K pohonu celého zariadenia preto stačí relatívne slabý motor (22,5 kW), ktorý otočí rotorom o 180° za 5 minút.
Falkirk Wheel je jediný rotačný lodný výťah tohto typu na svete a je považovaný za technickú pamätihodnosť Škótska. Vo Spojenom kráľovstve je prevádzkovaný ešte jeden lodný výťah - Andertonský lodný výťah. Ten pracuje na podobnom princípe dvoch vyrovnaných nádrží, z ktorých jedna stúpa hore, zatiaľ čo druhá klesá.
Výťah nahradil systém 11 stavidiel, ktorý umožňoval prepravu medzi kanálmi až do 30. rokov 20. storočia.
Stavba výťahu stála 17,5 milióna libier, celý projekt oživenia kanálov 84,5 milióna libier.
Výstavba sa začala v roku 2000 a výťah bol slávnostne otvorený kráľovnou Alžbetou II. 24. mája 2002. Otvorenie sa oneskorilo proti plánu o mesiac, pretože skupina vandalov násilne otvorila a poškodila vodné vráta výťahu.
Moussac (Vienne)

Poloha

Obec má rozlohu 24,69 km². Najvyšší bod je položený 184 m n. m. a najnižší bod 80 m n. m.

Obyvateľstvo

Počet obyvateľov obce je 473 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ève (Oise)

Poloha

Obec má rozlohu 10,43 km². Najvyšší bod je položený 119 m n. m. a najnižší bod 87 m n. m.

Obyvateľstvo

Počet obyvateľov obce je 429 (2009).
Nasledujúci graf zobrazuje vývoj počtu obyvateľov v obci.
Zdroje: INSEE